Skunklaboratorier er normalt noget der gemmes på nedlagte landejendomme langt fra naboer. Men da Nordjylland Politi i dag rykkede ud til et af slagsen, ja så var det midt i et boligkvarter i Nørresundby. - Det er meget unormalt, at det forekommer midt i et villakvarter. Men det er fornemt, at naboer holder øje med, hvad der sker. Indenfor fandt vi et ekstremt professionelt laboratorium, hvor det var tydeligt det var folk med salg for øje der havde sat det op, fortæller Karsten Kristensen fra Nordjyllands Politi til TV2/Nord. I alt 20 kilo skunk blev beslaglagt. Ejeren af huset, en 24-årig mand, blev anholdt og vedkendte sig ejerskabet til laboratoriet. Politiet skal nu i gang med at undersøge, om det måtte være flere medskyldige på fri fod.
Det var alt andet end et normalt fund politiet gjorde i en villa i Nørresundby.